**09.06.2021**

**E-pasta nosaukums:**

Par šķidruma citoloģijas pakalpojumu sniedzējiem

**E-pasta teksts:**

Nacionālais veselības dienests (turpmāk tekstā –Dienests) atbilstoši no 01.06.2021 ieviestajām izmaiņām dzemdes kakla vēža skrīninga metodē, esošo citoloģiskās uztriepes no dzemdes kakla un mugurējās velves izmeklējumu aizstājot ar šķidruma citoloģijas izmeklējumu, nosūta informāciju par pakalpojumu sniedzējiem, kas atbilda izstrādātajiem atlases vērtēšanas kritērijiem un nodrošinās skrīninga šķidruma citoloģijas izmeklējumus un diagnostiskos šķidruma citoloģijas izmeklējumus. Ar ārstniecības iestāžu sarakstu, kas nodrošina šķidruma citoloģijas izmeklējumusiespējams iepazīties arī Dienesta mājas lapas sadaļā *“Profesionāļiem” →”Ambulatorie pakalpojumi” →”Vēža savlaicīgas atklāšanas programma”.*

|  |
| --- |
| **Pakalpojumu sniedzēji, kas nodrošinās skrīninga šķidruma citoloģijas izmeklējumus** |
|  |  |
| **Ārstniecības iestādes nosaukums** | **Kontaktinformācija šķidruma citoloģijas konteineru (barotņu) un parauga ņemšanas birstīšu pieteikšanai** |
| SIA "Centrālā laboratorija" | 29904278 |
| SIA "E.Gulbja laboratorija" | pasutijumi@egl.lv; 67801112 |
|  |  |
|  |  |
|  |  |
| **Pakalpojumu sniedzēji, kas nodrošinās pēcskrīninga un diagnostiskās šķidruma citoloģijas izmeklējumus** |
|  |  |
| **Ārstniecības iestādes nosaukums** | **Kontaktinformācija šķidruma citoloģijas konteineru (barotņu) un parauga ņemšanas birstīšu pieteikšanai** |
| SIA "Centrālā laboratorija" | 29904278 |
| SIA "E.Gulbja laboratorija" | pasutijumi@egl.lv; 67801112 |
| SIA Daugavpils reģionālā slimnīca | 65405256 |

Lai pieteiktu (pasūtītu) šķidruma citoloģijas konteinerus (barotnes) un paraugu paņemšanas birstītes, Dienests aicina sazināties ar augstāk norādītajiem pakalpojumu sniedzējiem pa tabulā norādīto kontaktinformāciju.

Vienlaicīgi Dienests informē, ka atbilstoši pakalpojuma sniegšanas nosacījumiem, pakalpojumu sniedzējs, kas ārstniecības iestādei būs piegādājis šķidruma citoloģijas konteinerus (barotnes) un parauga ņemšanas birstītes, būs atbildīgs par  paņemtā analīžu materiāla nogādāšanu laboratorijā un izmeklējuma veikšanu, kā arī rezultāta paziņošanu pacientam, ģimenes ārstam un ārstam, kurš ir nosūtījis izmeklējuma veikšanai.

Vēršam uzmanību, ka nepieciešamības gadījumā HPV tiks noteikts no tā paša šķidruma citoloģijas parauga, līdz ar to nebūs nepieciešama atkārtota vizīte. Kā arī pēc Latvijas Ginekologu asociācijas ieteikumiem ir pievienots jauns šķidruma citoloģijas izmeklējuma rezultāts – AH - ASC-H neskaidras nozīmes daudzkārtainā plakanā (skvamozā) epitēlija šūnu atipiskās izmaiņas, nevar izslēgt HSIL. (Papildus informācija pielikumā)

Dienests informē, ka veicot šķidruma citoloģijas parauga paņemšanu, ambulatorajā talonā ir norādāma manipulācija 01095- *“Dzemdes kakla materiāla paņemšana šķidruma citoloģijas PAP testam vai HPV noteikšanai”*.

Informējam, ka līdz 31.12.2021  ir noteikts pārejas periods, kad ir iespējams veikt gan esošo citoloģiskās uztriepes izmeklējumu, gan šķidruma citoloģijas izmeklējumu. Ar 01.01.2022 būs iespējams veikt tikai šķidruma citoloģijas izmeklējumu. Kā arī, ir noteikts, ka līdz 2021.gada beigām pakalpojumu sniedzēju saraksts varētu tikt papildināts.

